CELEX: 
Language: lt
Date: 1576540800000
Title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria šviną leidžiama naudoti kaip polivinilchlorido, naudojamo tam tikruose in vitro diagnostikos medicinos prietaisuose, skirtuose kraujo ir kitų kūno skysčių bei kūno dujų analizei, šiluminį stabilizatorių

EUROPOS
                              KOMISIJA

                                                        Briuselis, 2019 12 17
                                                        C(2019) 9069 final

                    KOMISIJOS DELEGUOTOJI DIREKTYVA (ES) .../…

                                           2019 12 17

         kuria, derinant prie mokslo ir technikos pažangos, iš dalies keičiamos Europos
       Parlamento ir Tarybos direktyvos 2011/65/ES IV priedo nuostatos dėl išimties, kuria
         šviną leidžiama naudoti kaip polivinilchlorido, naudojamo tam tikruose in vitro
     diagnostikos medicinos prietaisuose, skirtuose kraujo ir kitų kūno skysčių bei kūno dujų
                                 analizei, šiluminį stabilizatorių

                                      (Tekstas svarbus EEE)

LT                                                                                              LT
 ---pagebreak---                                  AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Šia Komisijos deleguotąja direktyva, derinant prie technikos pažangos, dėl išimties taikymo
     švino naudojimui specialioms reikmėms iš dalies keičiamas Europos Parlamento ir Tarybos
     direktyvos 2011/65/ES dėl tam tikrų pavojingų medžiagų naudojimo elektros ir elektroninėje
     įrangoje apribojimo (nauja redakcija)1 (toliau – RoHS 2) IV priedas.
     RoHS 2 ribojamas tam tikrų pavojingų medžiagų naudojimas elektros ir elektroninėje
     įrangoje, kaip numatyta jos 4 straipsnyje. Direktyva įsigaliojo 2011 m. liepos 21 d.
     Šiuo metu ribojamos šios RoHS 2 II priede išvardytos medžiagos: švinas, gyvsidabris,
     kadmis, šešiavalentis chromas, polibrominti bifenilai (PBB) ir polibrominti difenileteriai
     (PBDE), bis(2‑ etilheksil)ftalatas (DEHP), butilbenzilftalatas (BBP), dibutilftalatas (DBP) ir
     diizobutilftalatas (DIBP). RoHS 2 III ir IV prieduose išvardytos specialioms reikmėms skirtos
     elektros ir elektroninės įrangos (EEĮ) medžiagos ir komponentai, kuriems išimties tvarka
     netaikomas RoHS 2 4 straipsnio 1 dalyje nustatytas medžiagų naudojimo apribojimas.
     5 straipsnyje yra nuostata dėl III ir IV priedų derinimo prie mokslo ir technikos pažangos
     (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a
     punktu, išimtys įtraukiamos į III ir IV priedus tik jei jų įtraukimas neturi neigiamo poveikio
     aplinkos ir sveikatos apsaugos lygiui, kuris užtikrinamas Reglamentu (EB) Nr. 1907/20062, ir
     įvykdoma bent viena iš toliau nurodytų sąlygų: jų eliminavimas, konstrukcijos pakeitimas
     arba pakeitimas medžiagomis arba sudedamosiomis dalimis, kurioms nereikia II priede
     nurodytų medžiagų, yra moksliškai arba techniškai neįmanomas; neužtikrintas pakaitalų
     patikimumas; bendras neigiamas pakeitimo poveikis aplinkai, sveikatai ir vartotojų saugai
     galėtų būti didesnis negu bendras teigiamas jo poveikis aplinkai, sveikatai ir vartotojų saugai.
     Be to, priimant sprendimus dėl išimčių ir jų trukmės, turi būti atsižvelgta į tai, ar yra
     pakaitalų, ir į pakeitimo socialinį bei ekonominį poveikį, o sprendimuose dėl išimčių taikymo
     trukmės reikia atsižvelgti į bet kokį galimą neigiamą poveikį inovacijoms. Prireikus bendram
     išimties poveikiui turi būti taikomas gyvavimo ciklo principas.
     Be to, 5 straipsnio 1 dalyje nustatyta, kad Europos Komisija, priimdama atskirus
     deleguotuosius aktus pagal 20 straipsnį, specialioms reikmėms skirtas EEĮ medžiagas ir
     sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede
     nustatyta išimties taikymo, atnaujinimo arba atšaukimo paraiškų teikimo tvarka.

     2.      KONSULTACIJOS PRIEŠ PRIIMANT AKTĄ
     Nuo RoHS 2 paskelbimo Komisija iš ekonominės veiklos vykdytojų pagal 5 straipsnio 3
     dalies ir V priedo nuostatas gavo daug paraiškų3 taikyti naujas ir atnaujinti galiojančias
     išimtis.
     Pagal dabartinę IV priede nustatytą 41 išimtį šviną leidžiama naudoti kaip polivinilchlorido
     (PVC), naudojamo kaip bazinė medžiaga amperometriniuose, potenciometriniuose ir
     konduktometriniuose elektrocheminiuose jutikliuose, naudojamuose in vitro diagnostikos
     medicinos prietaisuose, skirtuose kraujo ir kitų kūno skysčių bei kūno dujų analizei, šiluminį
     stabilizatorių. 2017 m. birželio mėn. Komisija gavo vieną šios išimties atnaujinimo paraišką.
     Nors 41 išimties galiojimo 8 kategorijos in vitro diagnostikos medicinos prietaisams pabaigos

     1
            OL L 174, 2011 7 1, p. 88.
     2
            OL L 396, 2006 12 30, p. 1.
     3
            Sąrašas pateikiamas adresu http://ec.europa.eu/environment/waste/rohs_eee/adaptation_en.htm.

LT                                                       1                                                 LT
 ---pagebreak---      data buvo 2018 m. gruodžio 31 d., pagal RoHS direktyvos (5 straipsnio 5 dalies antra
     pastraipa) reikalavimus ji toliau taikoma tol, kol Komisija priims sprendimą dėl atnaujinimo
     paraiškos4.
     Siekdama įvertinti išimties paraišką, Komisija pradėjo tyrimą, kad atliktų reikiamą techninį ir
     mokslinį paraiškos vertinimą, įskaitant šešių savaičių trukmės atviras internetines
     konsultacijas5 su suinteresuotaisiais subjektais dėl šios paraiškos. Per konsultacijas su
     suinteresuotaisiais subjektais gauta viena pastaba.
     Galutinė ataskaita, kurioje pateiktas paraiškos vertinimas, paskelbta6, suinteresuotieji
     subjektai buvo informuoti.
     Po to 2018 m. spalio 29 d. ir 2019 m. spalio 21 d. ekspertų posėdžiuose Komisija konsultavosi
     su valstybių narių pagal RoHS 2 priimamų deleguotųjų aktų ekspertų grupe. Posėdžiuose
     ekspertai pateiktam pasiūlymui pritarė, didžioji dauguma narių nuomonės nepareiškė. Per
     2019 m. spalio 21 d. posėdį viena valstybė narė raštu pateikė papildomą pastabą, kurioje
     paprieštaravo pasiūlymo projektui ir teigė, kad PVC sudėtyje esančio švino ribinė vertė turėtų
     būti sumažinta iki 0,01 % masės. Pagal Geresnio reglamentavimo gaires deleguotosios
     direktyvos projektas keturias savaites buvo skelbiamas Geresnio reglamentavimo portale
     siekiant gauti visuomenės atsiliepimų. Pastabų negauta. Atlikti visi pagal 5 straipsnio 3–7
     dalis būtini su medžiagų naudojimo ribojimo išimtimis susiję veiksmai7. Tarybai ir Europos
     Parlamentui apie visus veiksmus pranešta.
     Galutinėje ataskaitoje ypač pabrėžta toliau pateikiama techninė informacija ir vertinimas:
            in vitro medicinos prietaisų (kraujo analizatorių) PVC jutiklinėje kortelėje esantis
             švinas gerina jutiklio veikimą – tai būtina siekiant užtikrinti kad jis veiktų optimaliai,
             t. y. užtikrintų produkto aprašymuose nurodytą analitinį patikimumą, ir kad kartu
             būtų vykdomi ES teisės aktuose dėl in vitro diagnostikos medicinos prietaisų
             nustatyti reikalavimai;
            rinkoje esama bešvinių technologijų, skirtų tam tikriems kitų gamintojų
             gaminamiems analizatoriams, tačiau pareiškėjas prašo daugiau laiko pakaitalų
             patikimumui patikrinti ir atitikčiai užtikrinti. Jei švinu pagrįstų prietaisų naudojimas
             būtų nutrauktas pareiškėjui neskyrus papildomo laiko, gali būti, kad per anksti
             susidarytų 112 000 kg EEĮ atliekų. Be to, atitinkami prietaisai sudaro 30 proc. kraujo
             analizatorių rinkos ES, todėl daroma prielaida, kad sveikatos priežiūros paslaugų
             teikėjams tektų patirti didelių išlaidų;
            išimties paraiška atitinka bent vieną iš 5 straipsnio 1 dalies a punkte nurodytų
             atitinkamų kriterijų: dėl pakeitimo atsiradęs bendras neigiamas poveikis (t. y. EEĮ
             atliekų susidarymas per anksti) aplinkai, sveikatai ir vartotojų saugai gali būti

     4
            Direktyvos 2011/65/ES I priede išvardytos kategorijos: 1. Stambūs namų apyvokos prietaisai; 2.
            Smulkūs namų apyvokos prietaisai; 3. Informacinės technologijos ir telekomunikacijų įranga; 4.
            Vartotojų įranga; 5. Apšvietimo įranga; 6. Elektriniai ir elektroniniai įrankiai; 7. Žaislai, laisvalaikio ir
            sporto įranga; 8. Medicinos prietaisai; 9. Stebėjimo ir kontrolės prietaisai, įskaitant pramoninius
            stebėjimo ir kontrolės prietaisus; 10. Automatiniai daiktų išdavimo aparatai; 11. Kita į išvardytas
            kategorijas neįtraukta EEĮ.
     5
            Konsultacijų laikotarpis – nuo 2017 m. spalio 20 d. iki 2017 m. gruodžio 1 d.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010.
     7
            Būtinų administracinių veiksmų sąrašą galima rasti Komisijos interneto svetainėje. Kuriame etape yra
            kiekvieno deleguotojo akto projektas galima sužinoti Tarpinstituciniame deleguotųjų aktų registre
            https://webgate.ec.europa.eu/regdel/#/home.

LT                                                           2                                                              LT
 ---pagebreak---               didesnis negu jo bendras teigiamas poveikis aplinkai, sveikatai ir vartotojų saugai
              (rinkai būtų nepateikta maždaug 157 kg švino).
     8 kategorijos in vitro medicinos prietaisų vertinimo rezultatai rodo, kad taikant konkrečią
     išimtį šiuo metu nebus susilpninta Reglamentu (EB) Nr. 1907/2006 (REACH) užtikrinta
     aplinkos ir sveikatos apsauga, kaip numatyta Direktyvos 2011/65/ES 5 straipsnyje. Nuo
     2016 m. pagal Reglamentą (EB) Nr. 1907/2006 (REACH) vykdomas švino naudojimo PVC
     apribojimo procesas. Neseniai paskelbtame apribojimų pagal REACH reglamentą 8 pasiūlymo
     projekte pateikta pakankamai įrodymų dėl švino PVC, kad būtų galima priimti sprendimą
     pagal RoHS. Bet kuriuo atveju, atsižvelgiant į vykstantį apribojimų nustatymo pagal REACH
     reglamentą procesą ir siekiant užtikrinti suderinamumą su REACH reglamentu, kai
     apribojimų nustatymo procesas bus užbaigtas, išimtis turėtų būti suteikta trumpam 2 metų
     laikotarpiui, prasidedančiam nuo deleguotosios direktyvos paskelbimo Oficialiajame leidinyje
     datos. Be to, kadangi išimties galiojimo laikotarpis bus labai trumpas, nesitikima ir neigiamo
     poveikio inovacijoms. Išimties galiojimo pratęsimas, kuriuo suteikiama papildomo laiko
     atitikčiai užtikrinti, padės išvengti ir su pakeitimu susijusio neigiamo socialinio ar ekonominio
     poveikio tam tikriems sveikatos priežiūros paslaugų teikėjams, kuris atsirastų priešingu
     atveju. Dėl numatyto galiojimo laikotarpio nesitikima ir neigiamo poveikio inovacijoms.

     3.       DELEGUOTOJO AKTO TEISINIAI ASPEKTAI
     Deleguotąja direktyva daroma 4 straipsnio 1 dalyje nustatytų apribojimų išimtis, kuri turi būti
     įrašyta į Direktyvos 2011/65/ES IV priedą ir kuria leidžiama naudoti šviną specialioms
     reikmėms.
     Priemonė – deleguotoji direktyva, kaip numatyta Direktyvoje 2011/65/ES, visų pirma
     atitinkanti taikomus jos 5 straipsnio 1 dalies a punkto reikalavimus.
     Siūlomos deleguotosios direktyvos tikslas – laikantis RoHS 2 nuostatų bei sąlygų ir joje
     nustatyta tvarka priderinant III ir IV priedus prie mokslo ir technikos pažangos, prisidėti prie
     žmonių sveikatos ir aplinkos apsaugos ir priderinti nuostatas prie elektros ir elektroninės
     įrangos vidaus rinkos veikimo, leidžiant draudžiamas medžiagas naudoti specialioms
     reikmėms.
     Pagal proporcingumo principą šia priemone neviršijama to, kas būtina nurodytam tikslui
     pasiekti.
     Pasiūlymas ES biudžetui poveikio neturi.

     8
            Komisijos reglamento, kuriuo dėl švino ir jo junginių iš dalies keičiamas Europos Parlamento ir
            Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos
            ir apribojimų (REACH) XVII priedas, projektas pateiktas čia: http://ec.europa.eu/growth/tools-
            databases/tbt/en/search/?tbtaction=search.detail&Country_ID=EU&num=668&dspLang=en&basdatede
            b=10/07/2019&basdatefin=18/07/2019&baspays=&basnotifnum=&basnotifnum2=&bastypepays=ANY
            &baskeywords=.

LT                                                      3                                                          LT
 ---pagebreak---                        KOMISIJOS DELEGUOTOJI DIREKTYVA (ES) .../…

                                                   2019 12 17

          kuria, derinant prie mokslo ir technikos pažangos, iš dalies keičiamos Europos
       Parlamento ir Tarybos direktyvos 2011/65/ES IV priedo nuostatos dėl išimties, kuria
         šviną leidžiama naudoti kaip polivinilchlorido, naudojamo tam tikruose in vitro
     diagnostikos medicinos prietaisuose, skirtuose kraujo ir kitų kūno skysčių bei kūno dujų
                                 analizei, šiluminį stabilizatorių

                                            (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES
     dėl tam tikrų pavojingų medžiagų naudojimo elektros ir elektroninėje įrangoje apribojimo1,
     ypač į jos 5 straipsnio 1 dalies a punktą,
     kadangi:
     (1)    Direktyvos 2011/65/ES 4 straipsnio 1 dalyje reikalaujama, kad valstybės narės
            užtikrintų, kad rinkai teikiamoje elektros ir elektroninėje įrangoje nebūtų tos
            direktyvos II priede išvardytų pavojingų medžiagų. Šis apribojimas netaikomas tam
            tikroms medicinos prietaisų ir stebėjimo ir kontrolės prietaisų naudojimo reikmėms,
            išvardytoms tos direktyvos IV priede;
     (2)    elektros ir elektroninės įrangos kategorijos, kurioms taikoma Direktyva 2011/65/ES,
            išvardytos tos direktyvos I priede;
     (3)    švinas yra Direktyvos 2011/65/ES II priede nurodyta ribojamo naudojimo medžiaga;
     (4)    Komisija Deleguotąja direktyva (ES) 2015/5732 suteikė išimtį, pagal kurią šviną
            leidžiama naudoti kaip polivinilchlorido (PVC), naudojamo kaip bazinė medžiaga
            amperometriniuose, potenciometriniuose ir konduktometriniuose elektrocheminiuose
            jutikliuose, naudojamuose in vitro diagnostikos medicinos prietaisuose, skirtuose
            kraujo ir kitų kūno skysčių bei kūno dujų analizei, šiluminį stabilizatorių (toliau –
            išimtis), įtraukdama šią reikmę į Direktyvos 2011/65/ES IV priedą. Pagal tos
            direktyvos 5 straipsnio 2 dalies trečią pastraipą išimties galiojimas turėjo baigtis
            2018 m. gruodžio 31 d.;
     (5)    2017 m. gegužės 25 d., t. y. per Direktyvos 2011/65/EB 5 straipsnio 5 dalyje nustatytą
            laikotarpį, Komisija gavo išimties atnaujinimo paraišką. Pagal minėtą nuostatą išimtis
            galioja tol, kol Komisija priima sprendimą dėl atnaujinimo paraiškos;

     1
            OL L 174, 2011 7 1, p. 88.
     2
            2015 m. sausio 30 d. Komisijos deleguotoji direktyva (ES) 2015/573, kuria, derinant prie technikos
            pažangos, iš dalies keičiamos Europos Parlamento ir Tarybos direktyvos 2011/65/ES IV priedo
            nuostatos dėl švino naudojimo in vitro diagnostikos medicinos prietaisų polivinilchlorido jutikliuose
            išimties (OL L 94, 2015 4 10, p. 4).

LT                                                       4                                                          LT
 ---pagebreak---      (6)    vertinant išimties atnaujinimo paraišką, be kita ko, konsultuotasi su suinteresuotaisiais
            subjektais pagal Direktyvos 2011/65/ES 5 straipsnio 7 dalį;
     (7)    in vitro medicinos prietaisų (kraujo analizatorių) PVC jutiklinėje kortelėje esantis
            švinas gerina jutiklio veikimą – tai būtina siekiant užtikrinti, kad prietaisas veiktų
            optimaliai, t. y. užtikrintų produkto aprašymuose nurodytą analitinį patikimumą, ir kad
            kartu būtų vykdomi Europos Parlamento ir Tarybos Direktyvoje 98/79/EB3 nustatyti
            reikalavimai;
     (8)    rinkoje esama bešvinių technologijų, skirtų tam tikriems kitų gamintojų gaminamiems
            analizatoriams, tačiau reikia daugiau laiko, kad būtų galima patikrinti pakaitalų, skirtų
            konkrečiai reikmei, dėl kurios teikiama dabartinė atnaujinimo paraiška, patikimumą;
     (9)    numatoma, kad nutraukus šios išimties taikymą Sąjungos rinkai būtų nepateikta iš viso
            157 kg švino. Kadangi vis dėlto tuo pat metu tektų pakeisti visą diagnostikos prietaisą,
            numatoma, kad per anksti susidarytų 112 000 kg elektros ir elektroninės įrangos
            atliekų. Be to, kiltų didelių socialinių ir ekonominių padarinių atitinkamus prietaisus
            naudojantiems sveikatos priežiūros paslaugų teikėjams;
     (10)   taikant išimtį nebus susilpninta Europos Parlamento ir Tarybos reglamente (EB)
            Nr. 1907/20064 numatyta aplinkos ir sveikatos apsauga. Atsižvelgiant į Reglamente
            (EB) Nr. 1907/2006 numatytą švino naudojimo ribojimo PVC procesą, išimtis turėtų
            būti suteikta trumpam 2 metų laikotarpiui, siekiant užtikrinti visišką suderinamumą su
            tuo reglamentu, kai susijęs apribojimų nustatymo procesas bus užbaigtas;
     (11)   todėl išimtį tikslinga atnaujinti;
     (12)   išimtis yra susijusi su 8 kategorijos elektros ir elektronine įranga, kuriai taikoma
            Direktyva 2011/65/ES, ir pagal tos direktyvos 5 straipsnio 2 dalies trečią pastraipą ji
            turėtų būti pratęsta 2 metų laikotarpiui, prasidedančiam [šios direktyvos paskelbimo
            Oficialiajame leidinyje data]. Atsižvelgiant į nuolatinių pastangų, dedamų siekiant
            rasti patikimų pakaitalų, rezultatus, mažai tikėtina, kad dėl išimties taikymo trukmės
            bus padarytas neigiamas poveikis inovacijoms;
     (13)   todėl Direktyva 2011/65/ES turėtų būti atitinkamai iš dalies pakeista,

     PRIĖMĖ ŠIĄ DIREKTYVĄ:

                                                   1 straipsnis
     Direktyvos 2011/65/ES IV priedas iš dalies keičiamas kaip nurodyta šios direktyvos priede.

                                                   2 straipsnis
     1.      Valstybės narės ne vėliau kaip [paskutinė 12-to mėnesio po šios direktyvos
             įsigaliojimo diena] priima ir paskelbia įstatymus ir kitus teisės aktus, būtinus, kad
             būtų laikomasi šios direktyvos. Jos nedelsdamos pateikia Komisijai tų teisės aktų
             nuostatų tekstą.

     3
            OL L 331, 1998 7 12, p. 1–37.
     4
            2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių
            medžiagų registracijos, įvertinimo, autorizacijos ir apribojimų (REACH), įsteigiantis Europos cheminių
            medžiagų agentūrą (OL L 396, 2006 12 30, p. 1).

LT                                                       5                                                           LT
 ---pagebreak---              Tas nuostatas jos taiko nuo [paskutinė 12-to mėnesio po šios direktyvos įsigaliojimo
             diena + 1 diena].
             Valstybės narės, priimdamos tas nuostatas, daro jose nuorodą į šią direktyvą arba
             tokia nuoroda daroma jas oficialiai skelbiant. Nuorodos darymo tvarką nustato
             valstybės narės.
     2.      Valstybės narės pateikia Komisijai šios direktyvos taikymo srityje priimtų
             nacionalinės teisės aktų pagrindinių nuostatų tekstus.

                                              3 straipsnis
     Ši direktyva įsigalioja dvidešimtą dieną po jos paskelbimo Europos Sąjungos oficialiajame
     leidinyje.

                                              4 straipsnis
     Ši direktyva skirta valstybėms narėms.
     Priimta Briuselyje 2019 12 17

                                                Komisijos vardu
                                                Pirmininkė
                                                Ursula VON DER LEYEN

LT                                                 6                                                LT
 ---documentbreak---                               EUROPOS
                              KOMISIJA

                                                      Briuselis, 2019 12 17
                                                      C(2019) 9069 final

                                                      ANNEX

                                           PRIEDAS

                                               prie

                               Komisijos deleguotosios direktyvos

         kuria, derinant prie mokslo ir technikos pažangos, iš dalies keičiamos Europos
       Parlamento ir Tarybos direktyvos 2011/65/ES IV priedo nuostatos dėl išimties, kuria
         šviną leidžiama naudoti kaip polivinilchlorido, naudojamo tam tikruose in vitro
     diagnostikos medicinos prietaisuose, skirtuose kraujo ir kitų kūno skysčių bei kūno dujų
                                 analizei, šiluminį stabilizatorių

LT                                                                                              LT
 ---pagebreak---                                               PRIEDAS
     Direktyvos 2011/65/ES IV priedo 41 įrašas pakeičiamas taip:

     „41.        Švinas kaip polivinilcholrido (PVC), naudojamo kaip bazinė medžiaga
                 amperometriniuose, potenciometriniuose ir konduktometriniuose
                 elektrocheminiuose jutikliuose, naudojamuose in vitro diagnostikos medicinos
                 prietaisuose, skirtuose kraujo ir kitų kūno skysčių ir kūno dujų analizei, šiluminis
                 stabilizatorius

                 Nustoja galioti [paskutinė 24-to mėnesio po deleguotosios direktyvos paskelbimo
                 Oficialiajame leidinyje diena].“

LT                                                 1                                                    LT